
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάργηση Νομικού Προσώπου στο Ν. Αργολίδας με 
την επωνυμία «ΑΝΑΠΤΥΞΗ - ΠΕΡΙΒΑΛΛΟΝΤΙΚΗ 

ΠΡΟΣΤΑΣΙΑ».. 1 

Τροποποίηση της 60/16.1.1992 απόφασης του Νο¬ 
μάρχη Ιωαννίνων περί σύστασης αμιγούς δημοτι¬ 
κής επιχείρησης με την επωνυμία «ΔΗΜΟΤΙΚΗ ΚΑ¬ 
ΤΑΣΚΕΥΑΣΤΙΚΗ ΕΠΙΧΕΙΡΗΣΗ ΚΟΝΙΤΣΑΣ». 2 

Τροποποίηση απόφασης σύστασης Νομικού Προσώ¬ 
που στο Ν. Λάρισας με την επωνυμία «20η Σχολική 

Επιτροπή Δήμου Λάρισας». 3 

Αναπροσαρμογή των εξόδων κηδείας των φορτ/τών 

του ΚΑΦ Ξηράς Χανίων. 4 

Τροποποίηση της 31859/86 απόφασης του Νομάρχη 
Ηρακλείου για τη σύσταση ιδίου Δημοτικού Νομι¬ 
κού Προσώπου με την επωνυμία «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) 
ΚΟΙΝ/ΤΑΣ ΠΥΡΓΟΥ». 5 


Τροποποίηση της 31775/84 απόφασης του Νομάρχη 
Ηρακλείου για τη σύσταση ιδίου Δημοτικού Νομι¬ 
κού Προσώπου με την επωνυμία «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) 


ΚΟΙΝ/ΤΑΣ ΧΑΡΑΚΑ». 6 

Σύσταση Ν.Π. στο Δήμο Αρχαγγέλου Ν. Δωδ/σου με 
την επωνυμία «ΔΗΜΟΤΙΚΟΣ ΟΡΓΑΝΙΣΜΟΣ Α¬ 
ΘΛΗΣΗΣ ΑΡΧΑΓΓΕΛΟΥ». 7 

Τροποποίηση της συσταστικής πράξης της Δημοτικής 
Επιχείρησης Ύδρευσης Αποχέτευσης Θήβας 

(Δ.Ε.Υ.Α.Θ.) Ν. Βοιωτίας. 8 

Παράταση χρόνου ισχύος Λατομικών Περιοχών Ν. 

Ηρακλείου. 9 

Αποχαρακτηρισμός λατομικής περιοχής στο Ν. Ηρα¬ 
κλείου. 10 

Κύρωση Αναδασμού Αγροκτήματος Νεστορίου Ν. Κα¬ 
στοριάς . 11 

Συμπλήρωση της 8487/11-12-98 Απόφασης καθορισμού 


αποδέκτη και ειδικών όρων διάθεσης των αστικών λυ¬ 
μάτων περιοχής Δήμου Αλμυρού Νομού Μαγνησίας. ^ 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ. 20937/13367/28.6.1999 
Υπουργική απόφαση. 13 


Διόρθωση σφάλματος στη Φ. 30324/10585/99 Υπουρ¬ 
γική απόφαση. 14 

Διόρθωση σφάλματος στη Φ. 49411/6909/17.5.1999 
απόφαση Υφυπουργού Εσωτερικών, Δημόσιας 

Διοίκησης και Αποκέντρωσης. 15 

Διόρθωση σφάλματος στη Φ. 46009/5359/1.7.1999 
απόφαση Υφυπουργού Εσωτερικών, Δημόσιας 

Διοίκησης και Αποκέντρωσης. 16 

Διόρθωση σφάλματος στη Φ. 63092/6125/17.5.1999 
απόφαση Υφυπουργού Εσωτερικών, Δημόσιας 

Διοίκησης και Αποκέντρωσης. 17 

Διόρθωση σφάλματος στην Φ. 7711/12.5.99 απόφαση 
Γενικού Γραμματέα Περιφέρειας Θεσσαλίας. 18 


ΑΠΟΦΑΣΕΙ Σ 

Αριθ. 6511 (1) 

Κατάργηση Νομικού Προσώπου στο Ν. Αργολίδας με 


την επωνυμία «ΑΝΑΠΤΥΞΗ - ΠΕΡΙΒΑΛΛΟΝΤΙΚΗ ΠΡΟ¬ 
ΣΤΑΣΙΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του Ν. 2503/1997, 

β) Ν. 2539/1997, 

γ) Του άρθρου 203 του Δημοτικού και Κοινοτικού Κώδι¬ 
κα (Π.Δ. 410/1995). 

2. Την με αριθ. πρωτ. 10407/31.12.1997 απόφασή μας 
«Ανάθεση αρμοδιοτήτων και ασκήσεως αυτών» κατ’ εντο¬ 
λή μας στο Διευθυντή Τοπικής Αυτοδιοίκησης και Διοίκη¬ 
σης Ν. Αργολίδας και στους Προϊσταμένους των Τμη¬ 
μάτων της Υπηρεσίας αυτής. 

3. Την με αριθ. πρωτ. 11692/24.12.1998 απόφασή μας 
που δημοσιεύθηκε στο ΦΕΚ 1315/Β731.12.1999 και 
αφορά στη σύσταση ίδιου Νομικού Προσώπου στην Κοι¬ 
νότητα Διδύμων με την επωνυμία «ΑΝΑΠΤΥΞΗ - ΠΕΡΙ¬ 
ΒΑΛΛΟΝΤΙΚΗ ΠΡΟΣΤΑΣΙΑ». 

4. Την 155/99 απόφαση του Δημοτ. Συμβουλίου Κρανι- 
δίου περί καταργήσεως του ως άνω Νομικού Προσώπου. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Καταργούμε το Νομικό Πρόσωπο με την επωνυμία 
«ΑΝΑΠΤΥΞΗ - ΠΕΡΙΒΑΛΛΟΝΤΙΚΗ ΠΡΟΣΤΑΣΙΑ», που συ- 
στήθηκε με την αρ. πρωτ. 11692/24.12.98 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 30 Ιουλίου 1999 

Με εντολή Γενικού Γραμματέα Περιφέρειας 
Η Διευθύντρια 
Γ. ΠΑΠΑΠΑΝΑΓΙΩΤΟΥ 

-Φ- 

Αριθ. 14832 (2) 

Τροποποίηση της 60/16.1.1992 απόφασης του Νομάρχη 
Ιωαννίνων περί σύστασης αμιγούς δημοτικής επιχεί¬ 
ρησης με την επωνυμία «ΔΗΜΟΤΙΚΗ ΚΑΤΑΣΚΕΥΑΣΤΙ¬ 
ΚΗ ΕΠΙΧΕΙΡΗΣΗ ΚΟΝΙΤΣΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ. 
410/95). 

2. Την απόφαση του Υπουργού Εσωτερικών 25027/ 
9.4.84 (ΦΕΚ244/τ.Β719.4.84). 

3. Την αριθ. 138/1999 απόφαση του Δημοτικού Συμβου¬ 
λίου του Κράτους, αποφασίζουμε: 

Τροποποιούμε την παρ. 6 της 60/16.1,1992 απόφασης 
του Νομάρχη Ιωαννίνων ως εξής: 

Ο Δήμος Κόνιτσας διαθέτει στην επιχείρηση το χρημα¬ 
τικό ποσό των 262.000.000 δρχ., ως ίδια συμμετοχή στο 
αρχικό κεφάλαιό της (αύξηση κατά 91.000.000) δρχ. 
Κατά τα λοιπά ισχύει η προηγούμενη απόφαση. 

Κάλυψη δαπάνης: (άρθρο 27 Ν. 2081/92). 

Με την παρούσα κανονιστική πράξη ο Δήμος Κόνιτσας 
επιβαρύνεται εφάπαξ με το ποσό των 91.000.000 δρχ. 
(Σελ. 37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 21 Ιουλίου 1999 

Με εντολή Γενικού Γραμματέα Περιφέρειας 
Ο Αναπληρωτής Διευθυντής 
ΧΡΗΣΤΟΣ ΤΣΙΑΤΟΥΡΑΣ 
- Φ - 

Αριθ. 11651 (3) 

Τροποποίηση απόφασης σύστασης Νομικού Προσώπου 
στο Ν. Λάρισας με την επωνυμία «20η Σχολική Επιτρο¬ 
πή Δήμου Λάρισας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203του Π.Δ. 410/95 (Δ.Κ.Κ.). 
β) Του άρθρου 5 του Ν. 1894/90 «Για την Ακαδημία Α¬ 
θηνών και άλλες διατάξεις», 
γ) Του άρθρου 6 του Ν. 2503/97. 
δ) Του άρθρου 2 του Ν. 2081/92. 

2. Την 675/99 απόφαση του Δ.Σ. Λάρισας περί τροπο- 
ποιήσεως Ν.Π. με την επωνυμία «20η Σχολική Επιτροπή 
Δήμου Λάρισας». 

3. Την 2172/29.8.97 απόφασή μας, παροχή έγκρισης υ¬ 
πογραφής στο Δ/ντή της Δ/νσης Τοπ. Αυτ/σης και Αποκέ¬ 


ντρωσης της Περιφέρειας με «Εντολή Γεν. Γραμ. Περιφ. 
Θεσσαλίας», αποφασίζουμε: 

Τροποποιούμε την 356/91 απόφασή μας «Περί συστά- 
σεως του Νομικού Προσώπου 20ή Σχολική Επιτροπή 
Δήμου Λάρισας» (η οποία δημοσιεύθηκε στο ΦΕΚ 781/Β7 
24.9.91) και ορίζουμε ότι στο εξής το ανωτέρω Νομικό 
Πρόσωπο του Δήμου Λάρισας θα περιλαμβάνει τις Σχολι¬ 
κές Μονάδες 6ο Γυμνάσιο Λάρισας, 6ο Λύκειο Λάρισας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριθ. 356/91 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19 Ιουλίου 1999 
Με εντολή Γενικού Γραμματέα Περιφέρειας 
Ο Διευθυντής κχι.α. 

Ζ. ΛΙΟΥΠΑΣ 
-Φ- 

Αριθ. 8195 (4) 

Αναπροσαρμογή των εξόδων κηδείας των φορτ/τών του 
ΚΑΦ Ξηράς Χανίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Σύμφωνα με: 

1. Τις διατάξεις του αρθ. 21 του ισχύοντος κανονισμού 
ΚΑΦ Ξηράς Χανίων όσον αφορά το ποσό των εξόδων κη¬ 
δείας που ισχύει σήμερα. 

2. Τιςδιατάξειςτου Β.Δ. 179/70 «περί μεταβιβάσεως αρ¬ 
μοδιοτήτων εις τους Νομάρχες και Επιθ/τές Εργασίας». 

3. Το αριθ. 1 παρ. 2 Ν. 2503/97 (ΦΕΚ 107/τ.Α') «Διοίκηση 
και Οργάνωση της Περιφέρειας κ.λπ.». 

4. Το αριθ.356/31.3.99 πρακπκό του ΚΑΦ Ξηράς Χανίων 
με το οποίο προτείνεται τροποποίηση του αρθ. 21 του κα¬ 
νονισμού του ΚΑΦ Ξηράς Χανίων «περί αναπροσαρμογής 
των εξόδων κηδείας των φορτ/τών». 

5. Το αριθ. 11342/11.6.99 έγγραφο του Υπ. Εργασίας 
και Κοινωνικών Ασφαλίσεων σύμφωνα με το οποίο εγκρί- 
νεται η αναπροσαρμογή των εξόδων κηδείας των 
φορτ/τών του ΚΑΦ Ξηράς Χανίων, αποφασίζουμε: 

Τροποποιούμε το αρθ. 21 του ισχύοντος κανονισμού 
λειτουργίας διοίκησης - παροχών του ΚΑΦ Ξηράς Χανίων 
ως εξής: 

Σε περίπτωση θανάτου φορτ/τού εφοδιασμένου δια βι¬ 
βλιαρίου επαγγελματικής ταυτότητας της ΕΡΦΞ Χανίων 
και ανεξαρτήτως εάν οι δικαιοδόχοι τούτου δικαιούνται 
της λόγω θανάτου εφ’ άπαξ αποζημιώσεως, καταβάλλε¬ 
ται βοήθημα δι’ έξοδα κηδείας μέχρι ποσού δραχμών 
εκατό πενήντα εννέα χιλιάδων (159.000). 

Το ποσό τούτο καταβάλλεται εις την οικογένεια του 
θανόντος ή τους επιμεληθέντας της κηδείας του. 

Δια την αναπροσαρμογή του ποσού των εξόδων κη¬ 
δείας του ΚΑΦ Ξηράς Χανίων δεν προκαλείται δαπάνη σε 
βάρος του Κρατικού Προϋπολογισμού αλλά βαρύνει τον 
Κ.Α. 0634 του προϋπολογισμού του ΚΑΦ Ξηράς Χανίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 27 Ιουλίου 1999 
Με εντολή Γ ενικού Γ ραμματέα Περιφέρειας 
Η Γενική Διευθύντρια 
Μ. - ΙΩΑΝ Ν ΙΔΟΥ - ΛΥΓΙΔΑΚΗ 

Αριθ. 7882 (5) 

Τροποποίηση της 31859/86 απόφασης του Νομάρχη Η¬ 
ρακλείου για τη σύσταση ιδίου Δημοτικού Νομικού 
Προσώπου με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) ΚΟΙΝ/ΤΑΣ ΠΥΡ¬ 
ΓΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις 

α) Του άρθρου 203 του Π.Δ. 410/95. 
β) Του άρθρου 11 του Ν. 2130/93 και του άρθρ. 2 παρ. 
12τουΝ. 2307/95. 

γ) Του άρθρου 5 παρ. 8 του Ν. 1894/90. 
δ) Του άρθρου 2του Ν. 2081/92. 

2. Την 31859/86 απόφαση του Νομάρχη ΦΕΚ 192/τ.Β'/ 
21.3.95 αναφορικά με τη σύσταση ιδίου Δημοτικού Νομι¬ 
κού Προσώπου με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) ΚΟΙΝ/ΤΑΣ ΠΥΡ¬ 
ΓΟΥ». 

3. Την αριθ. 107/1999 απόφαση του Δ.Σ. Δήμου Αστε- 
ρουσίων, με την οποία τροποποιείται η αριθ. 28/86 όμοια 
του πρώην Κοινοτικού Συμβουλίου Πύργου για τη σύστα¬ 
ση του παραπάνω Νομικού Προσώπου και ειδικότερα ως 
προς την επωνυμία και τη σύνθεση των μελών του Διοικη¬ 
τικού Συμβουλίου. 

4. Την αριθ. 5972/3.8.98 απόφασή μας «ορισμός Ειση¬ 
γητών και μεταβίβαση εξουσίας υπογραφής “με εντολή 
Γ ενικού Γ ραμματέα” αποφάσεων και άλλων πράξεων του 
Γεν. Δ/ντή, στους Προϊσταμένους Δ/νσεων, Τμημάτων και 
Γ ραφείων των Υπηρεσιών της Περιφέρειας, αποφασίζου¬ 
με: 

1. Τροποποιούμε την αριθ. 31859/86 απόφαση του 
Νομάρχη για τη σύσταση ίδιου Κοινοτικού Νομικού 
Προσώπου με την Επωνυμία «ΚΑΠΗ Κοινότητας Πύρ¬ 
γου», ως προς την επωνυμία και την σύνθεση των μελών 
του. 

«1. Συνιστούμε στο Δήμο Αστερουσίων ίδιο Δημοτικό 
Νομικό Πρόσωπο με την επωνυμία «ΚΑΠΗ Δήμου Αστε¬ 
ρουσίων Δημοτικού Διαμερίσματος Πύργου». 

«3. Το Νομικό Πρόσωπο διοικείται από 7/μελές Δ.Σ. α- 
ποτελούμενο από τους εξής: 

α) Τον εκάστοτε Δήμαρχο ως Πρόεδρο ή άλλο μέλος αι¬ 
ρετό ή μη που ορίζεται από αυτόν. 

β) Από δύο (2) Δημοτικούς Συμβούλους με τους α¬ 
ναπληρωτές, που ορίζονται από το Δημοτικό Συμβού¬ 
λιο. 

Γ) Από τέσσερις (4) Δημότες που έχουν ανάλογη επαγ¬ 
γελματική ή κοινωνική δράση ή ειδικές γνώσεις με τους α¬ 
ναπληρωτές τους που ορίζονται από το Δημοτικό Συμ¬ 
βούλιο. 

Η θητεία του Διοικητικού Συμβουλίου ακολουθεί τη δη¬ 
μοτική περίοδο και λήγει πάντοτε με την εγκατάσταση του 
νέου Δ.Σ. 

Το Διοικητικό Συμβούλιο εκλέγει μεταξύ των μελών του 
Αντιπρόεδρο και Γραμματέα. 

2. Κατά τα λοιπά ισχύει ως έχει η αριθ. 31859/86 από¬ 
φαση του Νομάρχη. 

3. Με την παρούσα απόφαση δεν προκαλείται επιπλέον 
δαπάνη σε βάρος τσυ προϋπολογισμού του Δήμου Αστε¬ 
ρουσίων Ν. Ηρακλείου Κρήτης για το παρόν και τα επό¬ 
μενα έτη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 19 Ιουλίου 1999 

Με εντολή Γενικού Γ ραμματέα Περιφέρειας 
Η Γενική Διευθύντρια 
Μ. ΛΥΓΙΔΑΚΗ - ΙΩΑΝ Ν ΙΔΟΥ 

-♦- 

Αριθ. 7883 (6) 

Τροποποίηση της 31775/84 απόφασης του Νομάρχη Η¬ 
ρακλείου για τη σύσταση ιδίου Δημοτικού Νομικού 
Προσώπου με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) ΚΟΙΝ/ΤΑΣ ΧΑ¬ 
ΡΑΚΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις: 

α) Του άρθρου 203 του Π.Δ. 410/95. 
β) Του άρθρου 11 του Ν. 2130/93 και του άρθρ. 2 παρ 
12 του Ν. 2307/95. 

γ) Του άρθρου 5 παρ. 8 του Ν. 1894/90. 

2. Την 31775/84 απόφαση του Νομάρχη ΦΕΚ 226/τ.Β'/ 
28.3.95 αναφορικά με τη σύσταση ιδίου Δημοτικού Νομι¬ 
κού Προσώπου με την επωνυμία «ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΟΙΝ/ΤΑΣ ΧΑΡΑΚΑ». 

3. Την αριθ. 108/1999 απόφαση του Δ.Σ. Δήμου Αστε¬ 
ρουσίων, με την οποία τροποποιείται η αριθ. 24/84 όμοια 
του πρώην Κοινοτικού Συμβουλίου Χάρακα για τη σύστα¬ 
ση του παραπάνω Νομικού Προσώπου και ειδικότερα ως 
προς την επωνυμία και τη σύνθεση των μελών του Διοικη¬ 
τικού Συμβουλίου. 

4. Την αριθ. 5972/3.8.98 απόφασή μας «ορισμός Εισηγη¬ 
τών και μεταβίβαση εξουσίας υπογραφής “με εντολή Γενι¬ 
κού Γραμματέα” αποφάσεων και άλλων πράξεων του Γεν. 
Δ/ντή, στους Προϊσταμένους Δ/νσεων, Τμημάτων και Γρα¬ 
φείων των Υπηρεσιών της Περιφέρειας, αποφασίζουμε: 

1. Τροποποιούμε την αριθ. 31775/84 απόφαση του Νο- 
μάρχη για τη σύσταση ίδιου Κοινοτικού Νομικού Προσώ¬ 
που με την Επωνυμία «ΚΑΠΗ Κοινότητας Χάρακα», ως 
προς την επωνυμία και την σύνθεση του Δ.Σ. ως εξής: 

«1. Συνιστούμε στο Δήμο Αστερουσίων ίδιο Δημοτικό 
Νομικό Πρόσωπο με την επωνυμία «ΚΑΠΗ Δήμου Αστε¬ 
ρουσίων Δημοτικού Διαμερίσματος Χάρακα». 

«3. Το Νομικό Πρόσωπο διοικείται από 7/μελές Δ.Σ. α- 
ποτελούμενο από τους εξής: 

α) Τον εκάστοτε Δήμαρχο ως Πρόεδρο ή άλλο μέλος αι¬ 
ρετό ή μη που ορίζεται από αυτόν. 

β) Από δύο (2) Δημοτικούς Συμβούλους με τους ανα¬ 
πληρωτές, που ορίζονται από το Δημοτικό Συμβούλιο. 

Γ) Από τέσσερις (4) Δημότες που έχουν ανάλογη επαγ¬ 
γελματική ή κοινωνική δράση ή ειδικές γνώσεις με τους α¬ 
ναπληρωτές τους που ορίζονται από το Δημοτικό Συμ¬ 
βούλιο. 

Η θητεία του Διοικητικού Συμβουλίου ακολουθεί τη δη¬ 
μοτική περίοδο και λήγει πάντοτε με την εγκατάσταση του 
νέου Δ.Σ. 

Το Διοικητικό Συμβούλιο εκλέγει μεταξύ των μελών του 
Αντιπρόεδρο και Γ ραμματέα. 

2. Κατά τα λοιπά ισχύει ως έχει η αριθ. 31775/84 από¬ 
φαση του Νομάρχη. 

3. Με την παρούσα απόφαση δεν προκαλείται επιπλέον 
δαπάνη σε βάρος τσυ προϋπολογισμού του Δήμου Αστε- 
ρουσίων Ν. Ηρακλείου Κρήτης για το παρόν και τα επό¬ 
μενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 19 Ιουλίου 1999 

Με εντολή Γενικού Γραμματέα Περιφέρειας 
Η Γενική Διευθύντρια 
Μ. ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 6817 (7) 

Σύσταση Ν.Π. στο Δήμο Αρχαγγέλου Ν. Δωδ/σου με την 
επωνυμία «ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗΣΗΣ ΑΡ¬ 
ΧΑΓΓΕΛΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρ. 1 του Ν. 2539/97, Ν. 2469/97 
και του άρθρ. 1 του Ν. 2647/98. 

2. Τις όμοιες του άρθρου 203 του Π.Δ. 410/95 και του Ν 
2307/95. 

3. Την αριθ. 140/1999 απόφαση του Δήμου Αρχαγγέλου, 
σχετικά με σύσταστη ιδίου Νομικού Προσώπου, αποφα¬ 
σίζουμε: 

Άρθρο 1 

Συστήνεται στο Δήμο Αρχαγγέλου - Νομού Δωδεκανή- 
σου, Νομικό Πρόσωπο Δημοσίου Δικαίου (Ν.Π.Δ.Δ.) με 
την επωνυμία «ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗΣΗΣ 
ΑΡΧΑΓΓΕΛΟΥ» και εν συντομία Δ.Ο.Α. Αρχαγγέλου, με έ¬ 
δρα τον Δήμο Αρχαγγέλου, σύμφωνα με τις διατάξεις του 
Δ.Κ.Κ.( Π.Δ. 410/95). 

Το Νομικό Πρόσωπο θα διέπεται από τις σχετικές δια¬ 
τάξεις του Δ.Κ.Κ. όπως ισχύουν κάθε φορά και θα υπάγε¬ 
ται στην εποπτεία του Δήμου. 

Άρθρο 2 

Σκοπός του Δ.Ο.Α. Αρχαγγέλου είναι: 

α) Η δημιουργία, λειτουργία, διαχείριση, συντηρηση Α¬ 
θλητικών Κέντρων, Γυμναστηρίων, Γηπέδων, Κολυμβητη¬ 
ρίων και γενικά χώρων Αθλητικών εγκαταστάσεων των ο¬ 
ποίων η χρήση ανήκει η έχει παραχωρηθεί στο Δήμο Αρ¬ 
χαγγέλου και η εξασφάλιση της υλικοτεχνικής υποδομής 
και του απαραίτητου εξοπλισμού για την κάλυψη των αυ- 
αγκών ελεύθερης και οργανωμένης άθλησης των κατοί¬ 
κων του Δήμου και ιδιαίτερα των νέων. 

β) Η ίδρυση και λειτουργία τμημάτων κατ’ άθλημα Ακα- 
δημιών για την Παιδική και εφηβικη ηλικία και ομάδων με 
ελεύθερη συμμετοχή των δημοτών στα διάφορα σπόρ 
(τζόκινγ, περίπατο κλπ.) 

γ) Η καλλιέργεια και η ανάπτυξη του μαζικού αθλητι¬ 
σμού (ελεύθερου και οργανωμένου) η αξιοποίηση των 
σχετικών προγραμμάτων και η λειτουργία ειδικών τμημά¬ 
των για την συμμετοχή και άθληση ατόμων με ειδικές α¬ 
νάγκες. ’ 

δ) Η ανάπτυξη ευγενούς άμιλας, του αθλητικού πνεύ¬ 
ματος, η σωματική, πνευματική κα πολιτιστική καλλιέρ- 
γεια των δημοτών. 

ε) Η αξιοποίηση του ελεύθερου χρόνου των δημοτών 


και ιδιαίτερα των νέων, η καλλιέργεια φιλάθλου πνεύμα¬ 
τος, συλλογικότητας και συνεργασίας και η ενίσχυση των 
κοινωνικών προσπαθειών και επιδιώξεων για την υγεία, 
την ψυχολογική ισορροπία, την αναψυχή και την απομά¬ 
κρυνση από τα ναρκωτικά. 

στ) Η μέσω του αθλητισμού διάδοση των παραδόσεων 
και των φιλειρηνικών αισθημάτων του λαού μας και η προ¬ 
ώθηση μέσα από τους αθλητικούς αγώνες, της φιλίας με¬ 
ταξύ των λαών. 

ζ) Η οργάνωση και ανάπτυξη κάθε είδους αθλητικής 
δραστηριότητας στο Δήμο (αθλητικές εκδηλώσεις, αγώ¬ 
νες, επιμορφωτικά σεμινάρια, διαλέξεις, συζητήσεις 
κ.λπ.) με σκοπό την καλλιέργεια φιλάθλου, συναγωνιστι- 
κού πνεύματος των ιδανικών του αθλητισμού χωρίς φα¬ 
νατισμό ή βία στους αθλητικούς χώρους, άσκοπους α¬ 
νταγωνισμούς και κερδοσκοπικούς στόχους. 

η) Η συνεργασία με τους Αθλητικούς Δημόσιους Φο¬ 
ρείς, των ΤΕΔΚ, ΚΕΔΚΕ, ΝΑΕ, τα Σχολεία και τους καθη¬ 
γητές Φυσικής Αγωγής, τους Αθλητικούς Φορείς της πό¬ 
λης και της ευρύτερης περιοχής και η παροχή με κάθε δυ¬ 
νατό τρόπο ηθικής και υλικής βοήθειας και τεχνικής 
υποστήριξης, με στόχο την ενίσχυση και την διεύρυνση 
του πεδίου των πρωτοβουλιών και των παρεμβάσεών 
τους, για την ανάπτυξη του αθλητισμού. 

θ) Η παροχή κάθε υλικής και τεχνικής βοήθειας και η συ¬ 
νεργασία με τους καθηγητές Φυσικής Αγωγής, για την α¬ 
νάπτυξη του Σχολικού Αθλητισμού. 

ι) Η βράβευση αριστούχων μαθητών - αθλητών και 
σπουδαστών - αθλητών. 

Άρθρο 3 

Περιουσία του Δ.Ο.Α. Αρχαγγέλου: 
α) Από όλες τις αθλητικές εγκαταστάσεις που ανήκουν 
σήμερα στο Δήμο Αρχαγγέλου και απ’αυτές που θα πε¬ 
ριέλθουν σε αυτόν καθ ’ οιονδήποτε τρόπο. 

β) Από τα όργανα γυμναστικής, κινητό αθλητικό υλικό 
και γενικά εξοπλισμό που ανήκει στο Δήμο. 

Άρθρο 4 
Πόροι. 

Πόροι του Δ.Ο.Α Αρχαγγέλου είναι: 
α) Η ετήσια επιχορήγηση του Δήμου Αρχαγγέλου 
β) Οι επιχορηγήσεις Γ.Γ.Α. και κάθε είδους παροχές α- 
πό κρατικούς φορείς. 

γ) Οι χορηγίες από νομικά ή φυσικά πρόσωπα, 
δ) Οι συνδρομές και τα κάθε είδους έσοδα από την χρή¬ 
ση των αθλητικών χώρων και εγκαταστάσεων. 

ε) Οι εισπράξεις από διαφημίσεις στους χώρους των α¬ 
θλητικών εγκαταστάσεων. 

στ) Τα ποσοστά από εισπράξεις αθλητικών αγώνων ή 
άλλων εκδηλώσεων (ψυχοπαραγωγικών-πολιτιστικών) 
που τελούνται σε ιδιόκτητους χώρους ή χώρους που ο ορ¬ 
γανισμός έχει αναλάβει την εκμετάλευση. 

ζ) Οι κάθε είδους εισφορές, δωρεές, κληρονομιές και 
κληροδοσίες. 

η) Οι πρόσοδοι από την περιουσία του ΔΟΑΑ.. 

Αρθρο 5 

Εκπροσώπηση του Δ.Ο.Α. Αρχαγγέλου. 

Το ΝΠΔΔ (ΔΟΑΑ) εκπροσωπείται στα δικαστήρια και σε 
κάθε δημόσια αρχή και σε λοιπά νομικά ή φυσικά πρόσω- 
πα,από τον Πρόεδρο του Διοικητικού Συμβουλίου και ό¬ 
ταν αυτός απουσιάζει ή κωλύεται, από τον Αντιπρόεδρο. 

Άρθρο 6 

Σφραγίδα του Ν.Π.Δ.Δ. (Δ.Ο.Α Αρχαγγέλου) 

Ο Οργάνισμός έχει σφραγίδα στρογγυλή που αποτε- 
λείται από τρεις παράλληλους κύκλους. Στη μέση φέρει 
το έμβλημα της Ελληνικής Δημοκρατίας,γύρω απ’αυτό 
τις λέξεις Δημοτικός Οργανισμός Άθλησης Δήμου Αρ¬ 
χαγγέλου ΝΠΔΔ και στον εξωτερικό κύκλο τις λέξεις Ελ¬ 
ληνική Δημοκρατία. 

Άρθρο 7 

Μισθώσεις χώρων 

Ο Οργανισμός μπορεί να μισθώνει ή να απαλλοτριώννει 
κατάλληλους χώρους και να τους διαμορφώνει σε Αθλη¬ 
τικά Κέντρα του Δήμου. 

Άρθρο 8 

Λοιπές ρυθμίσεις 

Κάθε άλλη λεπτομέρεια που δεν προβλέπεται από την 
συστατική αυτή πράξη, ρυθμίζεται με απόφαση του Δη¬ 
μοτικού Συμβουλίου του Δήμου Αρχαγγέλου, ύστερα από 
αιτιολογημένη πρόταση του Διοικητικού Συμβουλίου του 
Οργανισμού στηριζόμενη στις διατάξεις του Δ.Κ.Κ. (Π.Δ. 
410/95). . 

Άρθρο 9 
Κατάργηση 

Το Νομικό Πρόσωπο Δ. Ο.Α. Αρχαγγέλου, καταργείται 
σύμφωνα με τις διατάξεις του άρθρου 203 του ΠΔ. 
410/95. 

Η περαουσία του περιέρχεται στο Δήμο Αρχαγγέλου 
και διατίθεται κατά τον τρόπο που θα ορίζει το Δημοτικό 
Συμβούλιο με την απόφασή του για την κατάργηση και ό¬ 
πως ορίζουν οι διατάξεις του Δημοτικού και Κοινοτικού 
Κώδικα,όπως ισχύουν κάθε φορά. 

Η παρούσα προκαλεί δαπάνη σε βάρος του προϋπολο¬ 
γισμού του Δήμου για το έτος 1999 ύψους 2.000.000 δρχ. 

Για τα επόμενα 4 χρόνια προκαλεί δαπάνη σε βάρος του 
προϋπολογισμού, δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 13 Ιουλίου 1999 

Με εντολή Γενικού Γραμματέα Περιφέρειας 
Ο Διευθυντής 

Ρ. ΡΙΖΟΠΟΥΛΟΣ 

-Φ- 

Αριθ. 7006 (8) 

Τροποποίηση της συσταστικής πράξης της Δημοτικής Ε¬ 
πιχείρησης Ύδρευσης Αποχέτευσης Θήβας 

(Δ.Ε.Υ.Α.Θ.) Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

Ι.Το 1275/12.10.1981 Προεδρικό Διάταγμα που δημο- 
σιεύθηκεστο ΦΕΚ311/τ.Α7ΐ6.10.81 με το οποίο συστή- 
θηκε η Δημοτική Επιχείρηση Ύδρευσης Αποχέτευσης 
Θήβας (Δ.Ε.Υ.Α.Θ.). 

2. Το 574/1985 Προεδρικό Διάταγμα που δημοσιεύθηκε 
στο ΦΕΚ 203/τ.Α75.12.1985 με το οποίο τροποποιήθηκε η 
ανωτέρω συστατική πράξη. 

3. Την 160/99 απόφαση του Δημοτικού Συμβουλίου του 


Δήμου Θήβας περί «Τροποποίησης της Συστατικής Πράξης 
της Δ. ΕΎ. Α.Θ. που αναφέρεται στην επέκταση των δραστη- 
ριοτήτωντης Επιχείρησης στα Δημοτικά Διαμερίσματα». 

4. Τις διατάξεις του άρθρου 1 του Ν. 2647/97 περί Με¬ 
ταβίβασης αρμοδιοτήτων στις Περιφέρειες και την 
Αυτ/ση και άλλες διατάξεις. 

5. Την 2267/24.3.99 απόφαση του Γενικού Γραμματέα 
της Περιφέρειας περί μεταβίβασης δικαιώματος υπογρα¬ 
φής με εντολή Γ.Γ.Π. στους Δ/ντές Τοπικής Αυτ/σης και 
Διοίκησης, αποφασίζουμε: 

Τροποποιούμε το 1275/12.10.81 Π.Δ. όπως αυτό τρο¬ 
ποποιήθηκε με το 574/85 Π.Δ., που αφορούν την συστατι¬ 
κή πράξη της Δημοτικής Επιχείρησης Ύδρευσης Αποχέ¬ 
τευσης Θήβας (Δ.Ε.Υ.Α.Θ.) ως προς τις παραγρ. 4 και 7 
ως εξής: 

Άρθρο Μόνο 

1. 

2 . 

3. 

4. Περιοχή αρμοδιότητας της Επιχείρησης είναι η Δη¬ 
μοτική Περιφέρεια του Δήμου Θηβαίων στην οποία συ- 
μπεριλαμβάνονται και τα Δημοτικά Διαμερίσματα Αμπε¬ 
λοχωρίου - Ελεώνος - Υπάτου - Νεοχωρίου και Μουρικίου. 

5 . 

6 . 

7. Στην παράγραφο αυτή προστίθεται ότι: «Στην περι¬ 
ουσία της Επιχείρησης ανήκουν οι υπάρχουσες υποδο¬ 
μές των εγκαταστάσεων ύδρευσης και αποχέτευσης όμ¬ 
βριων και ακαθάρτων υδάτων καθώς και η υπάρχουσα υ¬ 
ποδομή των αντλιοστασίων και δεξαμενών των ανωτέρω 
δημοτικών διαμερισμάτων. 

8 . 

Κατά τα λοιπά ισχύει ως έχει η συστατική πράξη της 
ΔΕΥΑΘ η οποία έχει δημοσιευθεί στο 311/τ.Ά/16.10.81 
ΦΕΚ (Π.Δ. 1275/81) όπως τροποποιήθηκε με την 
322/8.1.99 απόφαση της Δ/ντριας Τοπικής Αυτ/σης και Δι¬ 
οίκησης Ν. Βοιωτίας και δημοσιεύθηκε στο ΦΕΚ 249/τ.Β / 
23.3.99. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 7 Ιουλίου 1999 

Με εντολή Γενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

-Φ- 

Αριθ. 882 ( 9 ) 

Παράταση χρόνου ισχύος Λατομικών Περιοχών Ν. Ηρα¬ 
κλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τον Ν. 1428/84 «εκμετάλλευση λατομείων αδρανών 
υλικών και άλλες διατάξεις» όπως αυτός τροποποιήθηκε 
αντικαταστάθηκε και συμπληρώθηκε με τον Ν. 2115/98. 

2. Την υπ’ αριθ. 29771/85 απόφαση καθορισμού λατομι¬ 
κών περιοχών στον Ν. Ηρακλείου (ΦΕΚ 93/τ.Β/21.2.85) 
και την υπ’ αριθ. 480/88 απόφαση τροποποίησης αυτής 
(ΦΕΚ 21 1/τ.Β/21.4.88). 

3. Τον Ν. 2218/94 όπως τροποποιήθηκε και συμπληρώ¬ 
θηκε με τον Ν. 2240/94 και την υπ’ αριθ. 11/97 (ΦΕΚ 
1236/Τ.Β731.12.97) απόφαση ψήφισης οργανισμού της 
Νομαρχιακής Αυτοδιοίκησης Ηρακλείου. 

4. Την υπ’ αριθ. 11128/2.10.1996 απόφαση Νομάρχη Η¬ 
ρακλείου με θέμα «μεταβίβαση εξουσίας υπογραφής α¬ 
ποφάσεων, εγγράφων κ.λπ.» και την υπ’ αριθ. 915/88 τρο¬ 
ποποίηση αυτής. 

5. Τον Ν. 2702/99 «διάφορες ρυθμίσεις θεμάτων αρμο¬ 
διότητας του Υπουργείου Ανάπτυξης» και την υπ’ αριθ. 
Α.Π. Δ10/Β/Φ68/οικ. 7845/12.5.99 εγκύκλιο του Υπουργεί¬ 
ου Ανάπτυξης, αποφασίζουμε: 

Παρατείνουμε μέχρι πέντε (5) έτη τονχρόνο ισχύος των 
κάτωθι λατομικών περιοχών (άρθρο 6 Ν. 2702/99) που εί¬ 
χαν καθορισθεί με βάση τις διατάξεις του Ν. 1428/84 σύμ¬ 
φωνα με την υπ’ άριθ. 29771/11.1.85 απόφαση του Νο¬ 
μάρχη Ηρακλείου και δεν έχουν ενεργοποιηθεί. 

Οι περιοχές αυτές έχουν ως κατωτέρω: 

1. Περιοχή Βαχού Βιάννου 

Τα όριά της με κέντρο αναφοράς φ+35 15' καιλ= -+-145' 
έχουν τις παρακάτω συντεταγμένες: 

Α: χ = -3700 Ψ =-21750 

Β; χ= -4150 Ψ = -22450 

Γ: χ = - 3600 Ψ = - 22600 

Δ: χ = -3170 Ψ =-22050 


2. Περιοχή Λαρανίου 

Τα όριά της με κέντρο αναφοράς φ=35 15' και λ= +1 
45' έχουν τις παρακάτω συντεταγμένες: 

Α : χ= + 10600 Ψ = -15150 

Β : χ= + 10750 Ψ = -15650 


Γ: χ = + 11250 Ψ = -15650 

Δ: χ = + 11100 Ψ = - 15200 


3. Περιοχή Πύργου 

Τα όριά της με κέντρο αναφοράς ψ=35 15' και Λ= 1 15' 
έχουν τις παρακάτω συντεταγμένες: 

Α: χ = + 15690 Ψ =-28105 

Β : χ= + 15040 Ψ =-28985 


Γ: χ — + 15640 Ψ =-29210 

Δ: χ= + 16160 Ψ =-28360 


4. Περιοχή Βασιλικής 

Τα όριά της με κέντρο αναφοράς ψ=35 15' και λ= 1 15' 
έχουν τις παρακάτω συντεταγμένες: 

Α: χ = +2300 Ψ =-31950 

Β : χ= + 1700 Ψ = -32350 


Γ: χ = + 2000 Ψ = - 32800 

Δ; χ = + 2850 Ψ = - 32650 

Ε : χ = + 2850 Ψ = - 32280 


Η απόφαση αυτή να δημοσιευθεί στην Εφημερίδα της 


Κυβερνήσεως. 


Ηράκλειο, 26 Ιουλίου 1999 

Ο Νομάρχης 
ΓΙΑΝΝΗΣ ΓΑΡΕΦΑΛΑΚΗΣ 

-φ- 

Αριθ. 1347 (10) 

Αποχαρακτηρισμός λατομικής περιοχής στο Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 


Έχοντας υπόψη: 

1. Τον Ν. 1428/84 «εκμετάλλευση λατομείων αδρανών 


υλικών και άλλες διατάξεις» όπως αυτός τροποποιήθη¬ 
κε αντικαταστάθηκε και συμπληρώθηκε με τον Ν. 
2115/93. 

2. Την υπ’ αριθ. 29771/85 απόφαση καθορισμού λατομι¬ 
κών περιοχών στον Ν. Ηρακλείου (ΦΕΚ 93/τ.Β721.2.85) 
και την υπ’ αριθ. 480/88 απόφαση τροποποίησης αυτής 
(ΦΕΚ 211/τ.Β721.4.88). 

3. Τον Ν. 2218/94 όπως τροποποιήθηκε και συμπληρώ¬ 
θηκε με τον Ν. 2240/94 και την υπ’ αριθ. 11/97 (ΦΕΚ 
1236/τ.Β731.12.97) απόφαση ψήφισης οργανισμού της 
Νομαρχιακής Αυτοδιοίκησης Ηρακλείου. 

4. Την υπ’ αριθ. 11128/2.10.1996 απόφαση Νομάρχη Η¬ 
ρακλείου με θέμα «μεταβίβαση εξουσίας υπογραφής α¬ 
ποφάσεων, εγγράφων κ.λπ.» και την υπ’ αριθ. 915/88 τρο¬ 
ποποίηση αυτής. 

5. Τον Ν. 2702/99 «διάφορες ρυθμίσεις θεμάτων αρμο¬ 
διότητας του Υπουργείου Ανάπτυξης» και την υπ’ αριθ. 
Α.Π. Δ10/Β/Φ68/οικ. 7845/12.5.99 εγκύκλιο του Υπουργεί¬ 
ου Ανάπτυξης, αποφασίζουμε: 

Αποχαρακτηρίζουμε την κάτωθι λατομική περιοχή που 
είχε καθορισθεί με τις διατάξεις του Ν. 1428/84 και σύμ¬ 
φωνα με την υπ’ αριθ. 29771/11.1.85 απόφαση του Νο¬ 
μάρχη Ηρακλείου και δεν έχει ενεργοποιηθεί. 

Η περιοχή αυτή έχει ως κατωτέρω: 

1. Περιοχή Κόξαρης 

Τα όριά της με κέντρο αναφοράς φ=35 15' και λ= 1 45' 
έχουν τις παρακάτω συντεταγμένες: 

Α: χ=-12800 Ψ= +4850 

Β: χ=-12600 Ψ = + 4150 

Γ: χ = -12100 ψ = + 4200 

Δ: χ=-12300 Ψ = +4900 

για τον λόγο ότι δεν τηρείται απόφαση των 1.000 μέ¬ 
τρων από την οριογραμμή της λατομικής περιοχής έως το 
ομώνυμο χωριό όπως προβλέπεται από τις ισχύουσες 
διατάξεις (Ν. 1428/84 και 2115/93). 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ηράκλειο, 26 Ιουλίου 1999 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 
-♦- 


Αριθ. ΚΗ/5759 (11) 

Κύρωση Αναδασμού Αγροκτήματος Νεστορίου 
Ν. Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις του Ν. 674/77 άρθρο 15 παρ. ιβ, σύμ¬ 
φωνα με τις οποίες, η εργασία του Αναδασμού, υφίσταται 
μετά την ολοκλήρωσή της, τεχνική επεξεργασία από την 
Υπηρεσία τοπογραφικές καθώς και έλεγχο του νομίμου 
και της ορθότητός της από την Διεύθυνση Γεωργίας, η ο¬ 
ποία σαν αρμόδια Υπηρεσία εισηγείται στο Νομάρχη την 
κύρωση. 

2. Τα κτηματολογικά στοιχεία, πίνακες και διαγράμματα 
του αναδασμού του διενεργηθέντος το έτος 1987 Αγρο¬ 
κτήματος Νεστορίου. 

3. Την σχετική εισήγηση της Υπηρεσίας για την κύρωση 
των πιο πάνω στοιχείων. 

4. Τις διατάξεις του Ν.Δ. 532/70 σε συνδυασμό με αυτές 

την 709/70, και 192/72 Β. Δ/των «περί συμπληρώσεως δια¬ 
τάξεων περί διοικητικής αποκεντρώσεως κ.λ.π.». 

5. Τις διατάξεις του άρθρου 3 του Ν. 2218/94 σε συν¬ 
δυασμό με αυτές του άρθρου 10 του Ν. 2503/97 σχετικά 
με την Νομαρχιακή Αυτοδιοίκηση και της αρμοδιότητες 
Νομαρχών, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό κατά το έτος 1987 στην κτηματική 
περιοχή Αγροκτήματος Νεστορίου, όπως αυτό απεικονί¬ 
ζεται στους συνταχθέντες από την Επιτροπή Αναδασμού 
κτηματολογικούς πίνακες και διαγράμματα της περιοχής 
αυτής. 

Η παρούσα να δημοσιευθεί στην Εφημερίδα της Κυ- 
βερνήσεως. 

Καστοριά, 2 Αυγούστου 1999 

Ο Νομάρχης 
ΓΕΩΡΓΙΟΣ ΚΑΠΑΧΤΣΗΣ 

-Φ- 

Αριθ. 2634 (12) 

Συμπλήρωση της 8487/11.12.98 Απόφασης καθορισμού 
αποδέκτη και ειδικών όρων διάθεσης των αστικών λυ¬ 
μάτων περιοχής Δήμου Αλμυρού Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Εχοντας υπόψη: 

1. Το Ν. 3200 / 55 «περί διοικητικής αποκεντρώσεως» και 
ειδικότερα το άρθρο 8 αυτού. 

2. Το Ν. 2218/94 όπως τροποποιήθηκε, συμπληρώθηκε 
και ισχύει σήμερα. 

3. Το Ν. 1650 / 86 (ΦΕΚ160 / Α) «για την προστασία του 
περιβάλλοντος». 

4. Την Κ.Υ.Α. 69269/5387/90 (ΦΕΚ 678/Β/25.10.90) «Κα¬ 
τάταξη έργων και δραστηριοτήτων σε κατηγορίες, περιε¬ 
χόμενο μελετών περιβαλλοντικών επιπτώσεων και λοιπές 
συναφείς διατάξεις, σύμφωνα με το Ν. 1650/86». 

5. Την Κ.Υ.Α. ΕΙβ 221/65 (ΦΕΚ 138/Β/24.2.65) Υγειονο¬ 
μική Διάταξη «περί διαθέσεως λυμάτων και βιομηχανικών 
αποβλήτων». 

6. Την αριθ. 8440/95 (ΦΕΚ 53/Β/26.1.96) Απόφαση Νο¬ 
μάρχη «περί διαθέσεως λυμάτων και υγρών βιομηχανικών 
αποβλήτων στον Παγασητικό Κόλπο και λοιπούς υδάτι¬ 
νους αποδέκτες του Νομού Μαγνησίας». 

7. Την αριθ. 28 / 31-3-95 (ΦΕΚ 391 Β/11.5.95) Απόφαση 
Νομαρχιακού Συμβουλίου Μαγνησίας «Οργανισμός εσω¬ 
τερικής Υπηρεσίας Ν.Α. Μαγνησίας». 

δ.Την με αριθ. πρωτ. 5668/26-8-98 αίτηση του Δήμου 
Αλμυρού και την υποβληθείσα στο Τμήμα Περιβάλλοντος 
μελέτη επεξεργασίας και διάθεσης των λυμάτων περιο¬ 
χής Δήμου Αλμυρού. 

9. Το αριθ. πρωτ. 11635/15.9.98 έγγραφο Δ/νσης Αγρο¬ 
τικής Ανάπτυξης Ν.Α. Μαγνησίας. 

10. Το αριθ. πρωτ. 1459/11.9.98 έγγραφο του Τμήματος 
Αλιείας Ν.Α. Μαγνησίας. 

11. Την με αριθ. πρωτ. 6046/28.9.98 εισήγηση της γνω- 
μοδότικής επιτροπής του άρθρου 6 της Ε Ιβ 221/65 Υγει¬ 
ονομικής Διάταξης «περί διαθέσεως λυμάτων και βιομη¬ 
χανικών αποβλήτων». 

12. Την με αριθ. πρωτ. 8487/11.12.98 Απόφαση καθορι¬ 
σμού αποδέκτη και ειδικών όρων διάθεσης αστικών λυ¬ 
μάτων Δήμου Αλμυρού. 

13. Την με αριθ. πρωτ. 4109/10.5.99 αίτηση του Δήμου 
Αλμυρού. 


14. Το από 21.5.99 εισηγητικό σημείωμα του Τμήματος 
Περιβάλλοντος, αποφασίζουμε: 

Συμπληρώνουμε την αριθ. πρωτ. οικ 8487/11-12-98 Α¬ 
πόφαση καθορισμού αποδέκτη και ειδικών όρων διάθε¬ 
σης λυμάτων Δήμου Αλμυρού ως εξής : 

Τα επεξεργασμένα αστικά λύματα θα μπορούν να δια¬ 
τεθούν απευθείας με υποθαλάσσιο αγωγό στη θαλάσσια 
περιοχή των εκβολών του χειμάρρου Ξηριά, σε απόσταση 
μεγαλύτερη των 80 μέτρων από την ακτή και με κλειστό υ- 
πεδάφιο αγωγό δια μέσου του χειμάρρου καθ’όλη τη 
διάρκεια του έτους. 

Στο στάδιο της οριστικής μελέτης του έργου θα πρέπει 
να μελετηθεί το μοντέλο διασποράς των επεξεργασμέ¬ 
νων λυμάτων, στη θάλασσα σε συνδυασμό με την κατα¬ 
γραφή των θαλασσίων ρευμάτων, με σκοπό την τελική ε¬ 
πιλογή της βέλτιστης θέσης του υποθαλάσσιου αγωγού 
και των διαχυτήρων, ώστε να επιτυγχάνεται η καλύτερη 
διασπορά και αραίωση των λυμάτων στη θάλασσα και να 
ελαχιστοποιούνται οι επιπτώσεις στο θαλάσσιο περιβάλ¬ 
λον και τις ακτές. 

Ο Δήμος Αλμυρού υποχρεούται να τοποθετήσει ενημε¬ 
ρωτικές πινακίδες στη θέση εκβολής του αγωγού στη θά¬ 
λασσα, που θα ενημερώνουν το κοινό για τις απαγορεύ¬ 
σεις κολύμβησης και αλιείας, που αναφέρονται στο άρ¬ 
θρο 6 της αριθ. 8487/11-12-98 Απόφασης καθορισμού 
αποδέκτη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βόλος, 24 Μαΐου 1999 

Ο Νομάρχης 
ΠΑΝΟΣ ΣΚΟΤΙΝΙΩΤΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στη Φ. 20937/13367/28.6.1999 Υπουργικής απόφασης 
που δημοσιεύθηκε στο ΦΕΚ 1401/7.71999 (Τεύχος Βή 
διορθώνεται το εσφαλμένο «ΔΗΜΗΤΡΙΟΣ» στο ορθό «ΔΗ- 
ΜΗΤΡΗΣ». 

(Από το Υπουργείο Εσωτ. Δημ. Διοίκησης & Αποκ/σης) 

-·- (14) 

Στη Φ. 30324/10585/99 Υπουργική απόφαση που δημο¬ 
σιεύθηκε στο ΦΕΚ 1022/2.6.99 (τ.Β.) διορθώνεται το επώ¬ 
νυμο από το εσφαλμένο «ΛΕΣΠΑΣΕΛΗΣ» στο ορθό 
«ΛΕΣΚΑΣΕΛΗΣ». 

(Από το Υπουργείο Εσωτ. Δημ. Διοίκησης & Αποκ/σης) 

♦ (15) 

Στη Φ. 49411/6909/17.5.1999 Υπουργικής απόφασης που 

δημοσιεύθηκε στο ΦΕΚ 1493/21.7.1999 (τ.Β ) διορθώ¬ 
νεται το εσφαλμένο «ΓΙΟΥΙΛΛΙΑΜ» στο ορθό «ΓΟΥΙΛ- 

ΛΙΑΜ». 

(Από το Υπουργείο Εσωτ. Δημ. Διοίκησης & Αποκ/σης) 

-Φ- 

(16) 

Στη Φ. 46009/5359/1.7.99 Υπουργική απόφαση που δη¬ 
μοσιεύθηκε στο ΦΕΚ 1493/21.7.1999 (τ.Β*) διορθώνεται 
το εσφαλμένο «ΧΑΤΖΗ» στο ορθό «ΧΑΤΖ». 

(Από το Υπουργείο Εσωτ. Δημ. Διοίκησης & Αποκ/σης) 

(17) 

Στη Φ. 63092/6125/17.5.99 Υπουργική απόφαση 
που δημοσιεύθηκε στο ΦΕΚ 1493/21.7.1999 (τ.Β') 
διορθώνεται το εσφαλμένο «Φ. 64092» στο ορθό «Φ. 
63092». 

(Από το Υπουργείο Εσωτ. Δημ. Διοίκησης & Αποκ/σης) 


( 18 ) 

Στην 7711/12.5.99 απόφαση που δημοσιεύθηκε στο 
ΦΕΚ 1151/14.6.99/τεύχος Β'γίνεται η εξής διόρθωση: 

Από το εσφαλμένο «εγκρίνουμε την 30/99 απόφαση του 
Κοινοτικού Συμβουλίου Καρυάς» στο ορθό «εγκρίνουμε 
την 34/99 απόφαση του Κοινοτικού Συμβουλίου Καρυάς». 

(Από την Περιφέρεια Θεσσαλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



